paragraph_text: Nacionalni park Manú (šp.: Parque Nacional Manú) je nacionalni park i rezervat biosfere na granici peruanskih regija Madre de Dios i Cusco. Park površine 15.328 km², najveći u Peruu, je osnovan 1977. godine kako bi se zaštitila njegova jedinstvena bioraznolikost, koja je opstala zahvaljujući njegovoj iznimnoj nepristupačnosti. Do nje i dan danas ne vodi nijedna cesta, a okolnih 2.570 km² prijelaznog područja i još 914 km² je uključeno u tzv. "kulturnu zonu", koja je također donekle zaštićena, te ukupna površina zaštićenog područja iznosi 18.811 km². U parku se u katovima nižu raznoliki ekosustavi, od 150 m nadmorske visine gdje se nalazi tropska kišna šuma neviđenog bogatstva biljaka i životinja, do 4.200 metara prekrivenih peruanskim yunga (ajmarski za "topla zemlja") šumama. Zbog toga je Nacionalni park Huascarán upisan na UNESCO-ov popis mjesta svjetske baštine u Amerikama 1987. godine.<ref>